ddrg/super_eurlex huggingface dataset:
RÅDETS RESOLUTION af 25. oktober 1996 om forenkling og rationalisering af Fællesskabets toldregler og -procedurer (96/C 332/01)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som henviser til Rådets resolution af 16. juni 1994 om udbygning af det administrative samarbejde i forbindelse med gennemførelsen og håndhævelsen af EF-lovgivningen i det indre marked (1),

som henviser til Rådets resolution af 23. november 1995 om datamatisering af forsendelsesprocedurerne (2),

som henviser til den erklæring, som medlemsstaternes generaldirektører for toldadministrationerne og Kommissionen fremsatte om forenkling af Fællesskabets toldregler og -procedurer på toldchefmødet den 8.-10. maj 1996 i Stockholm,

som mener, at økonomisk vækst i vid udstrækning er baseret på en dynamisk udenrigshandel, hvor åbenhed og god handelsskik især er af stor betydning, som stadfæstet i overenskomsten om oprettelse af Verdenshandelsorganisationen,

som mener, at udformningen af toldregler og -procedurer samt arbejdsmetoder inden for toldadministrationerne er af største vigtighed for afviklingen af samhandelen,

som erkender, at EF-handlingsprogrammet på toldområdet (told 2000) er et godt udgangspunkt for en konsekvent langsigtet foranstaltning, der tager sigte på en systematisk forbedring og rationalisering af toldregler og -procedurer, samtidig med at det sikrer toldområdets fortsatte beståen,

som erkender, at erhvervslivet i dag opererer i et meget konkurrencepræget miljø, hvorfor toldlovgivningen bør være mere klar og transparent og toldprocedurerne mindre bureaukratiske,

som finder, at man især bør have opmærksomheden henvendt på toldregler og -procedurer for at sikre, at de tilpasses udenrigshandelens behov; toldregler og -procedurer bør kontinuerligt revideres med henblik på modernisering og forenkling for at undgå usikkerhed og supplerende omkostninger, som er til skade for konkurrencen, væksten og beskæftigelsen i Fællesskabet,

som også finder det væsentligt, at toldadministrationerne fungerer optimalt og arbejder på en sådan måde, at både deres egne og erhvervslivets omkostninger begrænses, og

som samtidig erkender, at moderne infrastrukturer og systemer vil være med til at sikre medlemsstaternes og Fællesskabets finansielle interesser,

1. OPFORDRER Kommissionen til:

a) at støtte og bidrage aktivt til, at der findes hensigtsmæssige og passende løsninger på de problemer, som EF's toldadministrationer og erhvervsdrivende står over for med hensyn til toldregler og -procedurer

b) at udarbejde forslag herom

c) sammen med medlemsstaterne at udarbejde en strategisk handlingsplan med henblik på at forenkle og rationalisere toldregler og -procedurer, således at toldlovgivningens økonomiske funktion styrkes, og

2. OPFORDRER medlemsstaterne til at sørge for, at toldadministrationerne gør brug af den nyeste teknik og mere effektive arbejdsmetoder på toldområdet, såsom informationsteknologi, risikoanalyser og avancerede revisionssystemer, samt at de i givet fald udvikler disse i nært samarbejde med erhvervslivet.

(1) EFT nr. C 179 af 1. 7. 1994, s. 1.

(2) EFT nr. C 327 af 7. 12. 1995, s. 2.
BILAG III.6

RÅDETS KONKLUSIONER af 20. juni 1994 vedrørende Kommissionens meddelelse om indvandrer- og asylpolitikken

RÅDET FOR DEN EUROPÆISKE UNION -

UDTALER sin påskønnelse af Kommissionens meddelelse af 23. februar 1994 om indvandrer- og asylpolitikken, som på udmærket måde behandler de forskellige aspekter af denne politik;

KONSTATERER, at de forskellige afsnit i Kommissionens meddelelse er blevet drøftet i Rådet (almindelige anliggender), Rådet (socialministrene) og Rådet (udviklingssamarbejde) samt - i overensstemmelse med procedurebeslutningerne fra samlingen den 23. marts 1994 - i de instanser, der skal forberede samlingerne i Rådet (retlige og indre anliggender);

MINDER OM drøftelserne på indenrigsministrenes uformelle møde, der blev afholdt den 6. og 7. maj 1994 i Thessaloniki;

MINDER OM, at det lægger stor vægt på den handlingsplan og det prioriterede arbejdsprogram for 1994, der blev vedtaget i slutningen af 1993;

ANMODER de kompetente myndigheder om i forbindelse med udarbejdelsen af et nyt arbejdsprogram at undersøge, om de emner i meddelelsen, der henhører under afsnit VI i traktaten om Den Europæiske Union, men som ikke er nævnt i det prioriterede arbejdsprogram for 1994, bør medtages i det nye program.
Meddelelse til medlemsstaterne om listen over de nye områder i Frankrig, der er berettigede til støtte inden for rammerne af EF-initiativet vedrørende omstilling af forsvarsafhængige områder (Konver) (97/C 294/03)

I henhold til punkt 7 i de retningslinjer, der er offentliggjort i De Europæiske Fællesskaber Tidende C 180 af 1. juli 1994, side 20, fastlagde Kommissionen for De Europæiske Fællesskaber på sit møde den 23. september 1997 nedenstående liste over de nye områder i Frankrig, der er berettigede til støtte inden for rammerne af et EF-initiativ vedrørende omstilling af forsvarsindustrien.

Referencerne til de områder, der er støtteberettigede i henhold til mål nr. 2, vedrører den oprindelige liste over industriområder i tilbagegang, der er berørt af mål nr. 2, og den ændrede liste, der er offentliggjort i De Europæiske Fællesskabers Tidende L 81 af 24. marts 1994 og L 193 af 3. august 1996.

>TABELPOSITION>
Meddelelse fra Europa-Kommissionen i medfør af artikel 4, stk. 4, i protokol 4 (om definition af begrebet »varer med oprindelsesstatus«) til Europaaftalerne mellem Det Europæiske Fællesskab og Tjekkiet, Slovakiet, Ungarn, Polen, Bulgarien og Rumænien og til frihandelsaftalerne mellem Det Europæiske Fællesskab og Estland, Letland og Litauen og til interimsaftalen mellem Det Europæiske Fællesskab og Slovenien samt i medfør af artikel 4, stk. 4, i protokol 3 (om definition af begrebet »varer med oprindelsesstatus«) til frihandelsoverenskomsterne med Island, Norge og Schweiz og i medfør af artikel 3, stk. 4, i protokol 4 om oprindelsesreglerne til EØS-aftalen (97/C 291/06)

Europa-Kommissionen skal i medfør af artikel 4, stk. 4, og artikel 3, stk. 4, i ovennævnte respektive protokoller om oprindelsesreglerne oplyse, at Det Europæiske Fællesskab, Island, Norge, Schweiz, Tjekkiet, Slovakiet, Ungarn, Polen, Bulgarien, Rumænien, Slovenien, Estland, Letland og Litauen pr. 1 juli 1997 har opfyldt betingelserne i artikel 3, stk. 3, eller artikel 4, stk. 3, i disse protokoller, og at den i disse artikler fastsatte diagonale kumulation af oprindelse kan anvendes mellem følgende lande, som har indgået frihandelsaftaler indeholdende tilsvarende oprindelsesregler:

>TABELPOSITION>

Denne meddelelse erstatter meddelelsen i EFT C 84 af 15. 3. 1997.
Meddelelse til Kommissionen vedrørende standarddækningsbidrag (SDB) for de forskellige driftsgrene i landbruget og koefficienter fastsat i medfør af Kommissionens beslutning 85/377/EØF af 7. juni 1985 om opstilling af en fællesskabsklassifikation af landbrugsbedrifter (97/C 249/01)

I overensstemmelse med Kommissionens beslutning 85/377/EØF (1), senest ændret ved beslutning 96/393/EF (2), særlig artikel 3 og 5 samt bilag I, har medlemsstaterne meddelt Kommissionen SDB og koefficienter for referenceperioden 1992 (kalenderårene 1991, 1992 og 1993 eller produktionsårene 1991/92, 1992/93 og 1993/94).

Kommissionen offentliggør i det følgende de af medlemsstaterne meddelte SDB og de tilhørende koefficienter med henblik på anvendelse heraf i forbindelse med fællesskabsklassifikationen af landbrugsbedrifterne.

(1) EFT nr. L 220 af 17. 8. 1985, s. 1.

(2) EFT nr. L 163 af 2. 7. 1996, s. 45.
BERETNING FRA REVISIONSRETTEN FOR DE EUROPÆISKE FÆLLESSKABER om Det Europæiske Kul- og Stålfællesskabs årsregnskab pr. 31. december 1996

1. Denne beretning omhandler rigtigheden af Kommissionens regnskaber. Beretningen afgives i henhold til artikel 45 C i traktaten om oprettelse af Det Europæiske Kul- og Stålfællesskab.

2. Retten har revideret Det Europæiske Kul- og Stålfællesskabs bogføring og årsregnskab pr. 31. december 1996. Revisionen er foretaget i overensstemmelse med almindeligt anerkendte revisionsprincipper og har omfattet de revisionshandlinger, der er anset for nødvendige.

3. Det er Rettens opfattelse, at vedlagte årsregnskab, der omfatter balance pr. 31. december 1996, resultatopgørelse og fordelingen af resultatet for regnskabsåret, der afsluttedes pr. 31. december 1996, samt noterne til årsregnskabet, er opstillet efter almindeligt anerkendte regnskabsprincipper og giver et retvisende billede af Det Europæiske Kul- og Stålfællesskabs aktiver og finansielle stilling pr. 31. december 1996 og af resultatet for det regnskabsår, der afsluttedes pr. 31. december 1996.

Luxembourg, den 24. juni 1997.

Bernhard FRIEDMANN

Formand for Revisionsretten

Armindo de SOUSA RIBEIRO

Medlem af
Prognose for vinproduktionsåret 1997/98 (97/C 383/05)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 2087/97 (2), særlig artikel 3, stk. 4, og

ud fra følgende betragtninger:

Til konstatering af de disponible mængder og for at kunne skønne over Fællesskabets behov skal der i henhold til artikel 31, stk. 1, i forordning (EØF) nr. 822/87 hvert år opstilles en prognose, i hvilken der også tages hensyn til den påregnede indførsel fra og udførsel til tredjelande;

i Kommissionens forordning (EØF) nr. 2396/84 (3), senest ændret ved forordning (EØF) nr. 3373/89 (4), fastsættes det, at prognosen opstilles på grundlag af alle foreliggende oplysninger, herunder meddelelser fra medlemsstaterne;

medlemsstaterne har meddelt Kommissionen oplysningerne vedrørende høst- og beholdningsanmeldelserne for vinsektorens produkter i overensstemmelse med Kommissionens forordning (EF) nr. 1294/96 (5), som kodificerer bestemmelserne på dette område, senest ændret ved forordning (EF) nr. 225/97 (6), de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

GODKENDT FØLGENDE PROGNOSE:

Prognosen for vinproduktionsåret 1997/98 for Fællesskabet et anført i bilaget.

(1) EFT L 84 af 27. 3. 1987, s. 1.

(2) EFT L 292 af 25. 10. 1997, s. 1.

(3) EFT L 224 af 21. 8. 1984, s. 14.

(4) EFT L 325 af 10. 11. 1989, s. 19.

(5) EFT L 166 af 5. 7. 1996, s. 14.

(6) EFT L 37 af 7. 2. 1997, s. 1.

Bilag

>TABELPOSITION>
Meddelelse fra Kommissionen - Udnævnelse af medlemmer af Den Videnskabelige Tekniske og Økonomiske Komité for Fiskeri



EF-Tidende nr. C 338 af 08/11/1997 s. 0007 - 0007



Udnævnelse af medlemmer af Den Videnskabelige Tekniske og Økonomiske Komité for Fiskeri (97/C 338/03) I overensstemmelse med artikel 4 og artikel 6, stk. 1, i Kommissionens afgørelse 93/169/EF af 19. november 1993 om oprettelse af en videnskabelig, teknisk og økonomisk komité for fiskeri har Kommissionen den 5. november 1997 besluttet at udnævne følgende personer, for hvilke mandatet udløber to år efter udnævnelsen, til medlemmer af Den Videnskabelige Tekniske og Økonomiske Komité for Fiskeri: ARDIZZONE, G. D. CAMIÑAS, J. A. CONNOLLY, P. COSTA MONTEIRO, C. ELTINK, G. ERNST, P. FONTENEAU, A. FRANQUESA, R. GONZÁLES-GARCÉS, A. GUSTAVSSON, T. KUIKKA, S. KUNZLIK, P. LOKKEGAARD, J. MESSINA, G. MICKWITZ, P. MOGUEDET, P. MOTH-POULSEN, T. PERRADEA, Y. PESTANA, G. PFEIFER, N. POLET, H. SJÖSTRAND, B. SMIT, J. STERGIOU, K. I. STOKES, K. TSERPES, G. VANHEE, W. WEBER,
Udnævnelse af medlemmerne af den særlige sektion for akvakultur under Det Rådgivende Udvalg for Fiskerivarer (97/C 330/04)

Ved Kommissionens afgørelse 97/247/EF (1) oprettedes der en særlig sektion for akvakultur under Det Rådgivende Udvalg for Fiskerivarer.

Ved afgørelse af 28. oktober 1997 har Kommissionen udnævnt de 20 medlemmer af denne sektion, hvis mandatperiode udløber ved ophøret af mandatperioden for medlemmerne af Det Rådgivende Udvalg for Fiskerivarer.

>TABELPOSITION>

(1) EFT L 97 af 12. 4. 1997, s. 28.
Meddelelse fra Kommissionen - Udnævnelse af medlemmer af Forbrugerudvalget



EF-Tidende nr. C 328 af 30/10/1997 s. 0017 - 0017



Udnævnelse af medlemmer af Forbrugerudvalget (97/C 328/07) Forbrugerudvalget blev nedsat i medfør af Kommissionens afgørelse 95/260/EF af 13. juni 1995 (1) Ved afgørelse af 24 oktober 1997 har Kommissionen udnævnt følgende medlemmer af og suppleanter i Forbrugerudvalget, som erstatter tidligere udnævnte medlemmer (2) for den resterende del af de pågældende medlemmers mandatperiode: Medlemmer P. NEDERGAARD (DK) S. PASCHALIDIS (GR) K. ANDERSON (NL) M. EKMAN (S) Suppleanter B. FEDERSPIEL (DK) H. GOULIELMOU (GR) (1) EFT L 162 af 13. 7. 1995, s. 37. (2) EFT C 36 af 9. 2. 1996, s. 5.
RÅDETS KONKLUSIONER af 17. februar 1997 vedrørende grønbogen om beskyttelse af mindreårige og af menneskelig værdighed i forbindelse med de nye elektroniske tjenester (97/C 70/03)

På baggrund af Kommissionens redegørelse og en drøftelse hilser Rådet grønbogen om beskyttelse af mindreårige og af menneskelig værdighed i forbindelse med de nye elektroniske tjenester velkommen.

Rådet mærkede sig, at spørgsmål i tilknytning til indholdet af de nye elektroniske tjenester er af særlig betydning. Det tager til efterretning, at denne grønbog supplerer Kommissionens meddelelse vedrørende ulovligt og skadeligt indhold på internet i overensstemmelse med resolutionen vedtaget af Rådet og af repræsentanterne for medlemsstaternes regeringer, forsamlet i Rådet den 28. november 1996, og hvori der gives udtryk for, at begge dokumenter bør overvejes mere indgående. Rådet mærker sig også den tidsplan, som Kommissionen har forelagt, og hvori indgår en tilbundsgående høring af de involverede parter på grundlag af deres bemærkninger til grønbogen i første halvdel af 1997. Det opfordrer Kommissionen til inden for Fællesskabets kompetenceområde at arbejde videre med grønbogen fra nu af og til næste samling i Rådet (audiovisuelle spørgsmål/kultur) og eventuelt foreslå yderligere
RÅDETS KONKLUSIONER af 24. juli 1997 vedrørende sundhedsaspekter i forbindelse med narkotikaproblematikken (97/C 241/04)

RÅDET FOR DEN EUROPÆISKE UNION -

1. FINDER, at en tværfaglig strategi med det sigte at begrænse udbud og efterspørgsel er af væsentlig betydning i bekæmpelsen af ulovlig narkotika;

2. FINDER, at som følge af den alvorlige trussel, ulovlig narkotika udgør for folkesundheden, har beskyttelse af folkesundheden førsteprioritet i forbindelse med bekæmpelsen af narkotikamisbrug;

3. NOTERER SIG, at Kommissionen i nært samarbejde med medlemsstaterne har påbegyndt gennemførelsen af det EF-handlingsprogram vedrørende forebyggelse af narkotikamisbrug som led i indsatsen inden for folkesundhed (1996-2000), som blev vedtaget ved afgørelse nr. 102/97/EF (1);

4. ERINDRER OM, at dette EF-handlingsprogram omfatter de første 15 af de 66 punkter i den rapport fra Narkotikaekspertgruppen, som Det Europæiske Råd godkendte den 15.-16. december 1995 i Madrid;

5. UDTRYKKER TILFREDSHED med den første årsrapport fra Det Europæiske Overvågningscenter for Narkotika og Narkotikamisbrug (EONN), som blev oprettet ved forordning (EØF) nr. 302/93 (2), om narkotikasituationen i Den Europæiske Union (1995);

6. HILSER Kommissionens rapport, der er forelagt for Europa-Parlamentet og Rådet i overensstemmelse med artikel 18 i forordning (EØF) nr. 302/93, velkommen;

7. MENER ligesom Kommissionen, at det ikke er nødvendigt at tilpasse eller udvide EONN's opgaver;

8. MENER ligesom Kommissionen, at det fortsat skal være en højt prioriteret opgave for EONN at skaffe Fællesskabet og dets medlemsstater objektive og pålidelige oplysninger, der er sammenlignelige på EF-plan, om efterspørgslen efter narkotika og begrænsningen af denne efterspørgsel;

9. MENER, at synergien mellem EONN's arbejde og aktiviteterne under andre relevante EU-programmer og -instrumenter så vidt muligt skal fremmes;

10. NOTERER SIG, at den fælles aktion af 17. december 1996, som Rådet har vedtaget på grundlag af artikel K.3 i traktaten om Den Europæiske Union, vedrørende indbyrdes tilnærmelse af Den Europæiske Unions medlemsstaters lovgivning og praksis med henblik på bekæmpelse af narkotikamisbrug samt forebyggelse og bekæmpelse af ulovlig narkotikahandel (3), også vedrører sundhedsaspekter, som tages i betragtning inden for rammerne af EF-handlingsprogrammet vedrørende forebyggelse af narkotikamisbrug;

11. UNDERSTREGER med henblik på gennemførelsen af artikel 5 i den nævnte fælles aktion betydningen af, at der etableres et system til hurtig udveksling af oplysninger om nye former for syntetisk narkotika og vurdering af de hermed forbundne risici, herunder sundhedsrisici og sociale risici samt de mulige konsekvenser af et forbud, for at muliggøre, at de kontrolforanstaltninger, der i medlemsstaterne finder anvendelse på psykotrope stoffer, ligeledes finder anvendelse på bestemte former for syntetisk narkotika.

(1) EFT nr. L 19 af 22. 1. 1997, s. 25.

(2) EFT nr. L 36 af 12. 2. 1993, s. 1. Forordningen er senest ændret ved forordning (EF) nr. 3294/94 (EFT nr. L 341 af 30. 12. 1994, s. 7).

(3) EFT nr. L 342 af 31. 12. 1996, s. 6.
RÅDETS KONKLUSIONER af 27. juni 1997 om fortsættelsen af drøftelserne om medarbejderindflydelse i Det Europæiske Selskab (beretning fra ekspertgruppen vedrørende europæiske ordninger for medarbejderindflydelse) (97/C 227/01)

RÅDET FOR DEN EUROPÆISKE UNION

1. NOTERER SIG Kommissionens oplysninger om konklusionerne fra ekspertgruppen vedrørende europæiske ordninger for medarbejderindflydelse;

2. MENER, at det foreslåede initiativ udgør et konstruktivt bidrag til at sætte gang i drøftelserne om medarbejderindflydelse i Det Europæiske Selskab;

3. MENER, at den foreslåede gradvise fremgangsmåde er én af de muligheder, der er, for at gøre det lettere at finde en løsning på det komplekse problem om identificering af former for oprettelse af Det Europæiske Selskab; i betragtning af arbejdsmarkedsparternes væsentlige rolle bør der især ske en prioritering af de berørte parters mulighed for frit at forhandle, og dette bør, for at være effektivt, ledsages af en referenceramme for medarbejderindflydelse i Det Europæiske Selskab for det tilfælde, at forhandlingerne ikke fører til noget resultat;

4. MENER, at Rådet må have en indgående drøftelse af den generelle problematik og de nærmere bestemmelser om medarbejderindflydelse i Det Europæiske Selskab på baggrund af de meget forskelligartede nationale ordninger, arbejdsmarkedsparternes rolle og de bidrag, der hidtil er kommet, især de bidrag, der er kommet efter Kommissionens meddelelse om information og høring af arbejdstagerne af 14. november 1995, samt i lyset af ekspertgruppens konklusioner.
HENSTILLING Nr. 21 af 28. november 1996 om anvendelse af artikel 69, stk. 1, litra a), i forordning (EØF) nr. 1408/71 på arbejdsløse, som ledsager deres ægtefælle, der er beskæftiget i en anden medlemsstat end den kompetente stat (97/C 67/03)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, i henhold til hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger, og

ud fra følgende betragtninger:

I henhold til artikel 69, stk. 1, litra a), har en helt arbejdsløs arbejdstager eller selvstændig erhvervsdrivende, som rejser til en eller flere andre medlemsstater end den kompetente stat for at søge beskæftigelse, på visse betingelser og inden for visse grænser, mulighed for at bevare retten til ydelser ved arbejdsløshed;

en af de betingelser, der er fastsat i litra a), er, at den pågældende har stået til rådighed for arbejdsformidlingen i den kompetente stat i mindst fire uger, efter at han blev arbejdsløs;

i henhold til litra a), sidste punktum, kan det kompetente arbejdsformidlingskontor eller den kompetente institution dog give samtykke til, at den pågældende rejser inden udløbet af denne frist på fire uger;

dette samtykke bør som hovedregel gives personer, som opfylder de øvrige betingelser i artikel 69, stk. 1, i forordning (EØF) nr. 1408/71, og som ønsker at ledsage deres ægtefælle, der har fået beskæftigelse i en anden medlemsstat;

idet beslutning i sagen er truffet på de i artikel 80 i forordning (EØF) nr. 1408/71 fastsatte betingelser -

HENSTILLET følgende til de kompetente myndigheder i medlemsstaterne:

1. Det samtykke til, at den pågældende rejser inden udløbet af fristen på fire uger, der er fastsat i artikel 69, stk. 1, litra a), sidste punktum, skal gives en helt arbejdsløs arbejdstager eller selvstændig erhvervsdrivende, som opfylder alle de øvrige foreskrevne betingelser i artikel 69, stk. 1, og som ledsager sin ægtefælle, der har fået beskæftigelse i en anden medlemsstat end den kompetente stat.

2. Denne henstilling træder i kraft den første dag i den måned, der følger efter offentliggørelsen i De Europæiske Fællesskabers Tidende.

Formand for Den Administrative Kommission

Denis CROWLEY
KOMMISSIONENS UDTALELSE af 1. december 1997 om en plan for bortskaffelse af radioaktivt affald i slutdeponeringsanlægget for lav- og mellemaktivt radioaktivt affald i Loviisa, Finland, i henhold til Euratom-traktatens artikel 37 (97/C 385/02)

(Kun den finske udgave er autentisk)

Den 6. maj 1997 modtog Europa-Kommissionen i overensstemmelse med Euratom-traktatens artikel 37 fra den finske regering de almindelige oplysninger om en plan for bortskaffelse af lav- og mellemaktivt radioaktivt affald i slutdeponeringsanlægget i Loviisa, Finland.

På grundlag af disse oplysninger og nærmere oplysninger fra den finske regering samt efter høring af den ekspertgruppe, der er omhandlet i artikel 37, afgiver Kommissionen følgende udtalelse:

1. De almindelige oplysninger vedrører bortskaffelse i deponeringsanlægget af affald fra driften af atomkraftværket i Loviisa. De vedrører ikke den eventuelle fremtidige deponering af affald fra afviklingen af atomkraftværket; der drages derfor ingen konklusioner herom.

2. Den korteste afstand fra deponeringsanlægget til en anden medlemsstat, Sverige, er ca. 380 km. (Afstanden til Estland, der ansøger om medlemskab af EU, udgør ca. 58 km, og afstanden til Rusland ca. 45 km.)

3. Mens anlægget er i drift, gælder følgende:

- Under normale driftsforhold kan væske- og gasformige udslip fra kraftværket ikke antages at give anledning til, at befolkningen i en anden medlemsstat, set ud fra et sundhedsmæssigt synspunkt, udsættes for eksponering af betydning. Dette gælder også, selv om man medregner udslip fra driften af atomkraftværket i Loviisa.

- I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

4. Efter nedlukning af deponeringsanlægget gælder følgende:

- De foranstaltninger, der vil blive truffet ved nedlukningen af slutdeponeringsanlægget samt deponeringspladsens naturlige karakteristika sikrer, at de ovenfor anførte konklusioner (3) vil have gyldighed på lang sigt.

Kommissionen konkluderer, at planen for bortskaffelse i slutdeponeringsanlægget af lav- og mellemaktivt radioaktivt affald fra atomkraftværket i Loviisa ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger, og hverken i driftsperioden eller efter nedlukningen af deponeringsanlægget - vil kunne forårsage nogen sundhedsskadelig radioaktiv kontaminering af betydning af vand, jord eller luft i nogen anden medlemsstat.

Kommissionen bemærker dog, at der endnu ikke er fastsat bestemmelser om miljøovervågningen efter nedlukningen af atomkraftværket i Loviisa, således at der kan foretages regelmæssig kontrol af omfanget af den radioaktivitet, befolkningen er udsat